  Туспуктэм: Константин Вознесенских Майя Бывальцева Ижкарысь вузкарон центръёсын пуэдлэсь привка пуктон пунктъёс ужзэс азьланьтозы. Со сярысь Удмуртиысь тазалыкез утёнъя министерстволэн пресс-службаез ивортӥз. Улон интыя эмъяськонниын сяна, вакцинациез ортчыны луоз: «Матрица» вузкарон центрын (Баранов нимо ульча, 87) – 5-тӥ коньывуонэ 16 часысен 19 часозь; «Талисман» вузкарон центрын (Холмогоров нимо ульча, 11) – 5-тӥ но 6-тӥ коньывуонэ 15 часысен 19 часозь; «Флагман Дисконт» вузкарон центрын ( Удмуртской ульча, 255В) – 5-тӥ но 6-тӥ коньывуонэ 15 часысен 19 часозь. Со сяна, Мерлык тазалыкъя элькун центрын (Октябрьлы 50 ар, 21) прививка пуктыны луоз. Отчы ужан нуналъёсы 8 часысен 18 часозь вазиськоно (13 часысен 13 час 30 минутозь вис). Вакцинаци ортчыны сьӧре паспорт, эм утетъя полис, СНИЛС кутоно. Тодэ вайытом, та дырлы Удмуртиын 216 сюрслэсь трос адями пуэдлэсь прививка пуктӥз. Тегъёс: Удмуртия Ижкар прививка пуэд  